# Rakvere

| Rakvere
 |
| --- |
| Historijski centar gradaHistorijski centar grada |
|  |
| Koordinate: ﻿ / ﻿ |
| **Država** |  Estonija
 |
| **Okrug** | Lääne-Viru
 |
| **Gradska prava** | 1302.
 |
|  |
| **Vlast**  |
|  - **gradonačelnik** | Triin Varek
 |
|  |
| **Površina**  |
|  - **Ukupna** | 10.8 km²
 |
|  |
| **Stanovništvo** (2021.)
 |
|  - **Grad** | 14,984
 |
|  - **Gustoća** | 1,394 stan. / km²
 |
|  |
| **Vremenska zona** | UTC+2 (UTC+3)
 |
| **Poštanski broj** | 44306
 |
| **Pozivni broj** | (+372) 032
 |
| Karta
 |
| Rakvereclass=notpageimage| Pozicija Rakverea u Estoniji
 |

**Rakvere** (njemački: *Wesenberg* ili *Wesenbergh*) je grad od 14,984 stanovnika na sjeveru Estonije u Okrugu Lääne-Viru u kom je administrativni centar.

## Geografija

Grad se prostire u unutrašnjosti duž riječice Soolikaoja, udaljen 20 km Finskog zaljeva i 98 km od glavnog grada Tallinna.

Rakvere se nalazi na trasi Baltičke željeznice i autoputa Tallinn-Narva.

## Historija

Ruševine zamka Wesenberg
Rakvere je prvi put dokumentiran 1252. u Kronici Henrika od Livonije kao danska baza pod imenom - *Wesenbergh*.

Naselje koje je niklo uz zamak dobilo je status grada 1302. po uzoru na grad Lübeck.

Danski kralj je 1346. prodao je Estoniju (i Rakvere) Livonskom redu, uz uvjet da Red podigne utvrđeni samostan
Red je podigao samostansku zgradu zaštićenu bedemom i tornjevima.
Krajem 15. vijek sagrađena je kamena crkva]], a 1508. i franjevački samostan.

Za Livonskog rata (1558. -1583) grad je okupirala ruska vojska i vladala njime od 1558. do 1581. Nakon Rusa
zavladali su Šveđani sve do 1602. kad je gradom naredne tri godine vladala Poljsko-Litvanska Unija. Poljaci su prilikom povlačenja zapalili utvrdu.
Nakon njih Rakverom su ponovno zavladali Šveđani, njihov kralj Gustav Adolf je do 1618. obnovio i proširio utvrdu.

Grad je 1631. pretvoren u feud, pa je slijedećih dekada dvaput promjenio vlasnike.

Rakvere je za Velikog sjevernog rata teško razoren i zapaljen 1703., nakon rata 1710., pripao je Ruskom Carstvu.
za ruske vladavine 1783. postao je lokalni administrativni centar. Grad se počeo ubrzano razvijati i rasti nakon izgradnje Baltičke željeznice 1870.

Na samom početku Prvog svjetskog rata 1914. Estonci su od Rusa preuzeli vlast u gradu.
Drugi svjetski rat Rakvere je proveo pod njemačkom okupacijom koja je trajala od 7. augusta 1941. do septembra 1944.

Oko 1 / 4 grada je razrušena prilikom borbi za oslobođenje između jedinica Crvene armije i Wehrmachta u septembru 1944].

Nakon rata za Estonske Sovjetske Socijalističke Republike Rakvere je od 1950. do 1990. bio je administrativni centar vlastitog rajona.

## Privreda

Rakvere je grad drvne, tekstilne i prehrambene industrije.
Najveći poslodavac je drvoprerađivačka firma JELD-WEN Eesti AS (vrata i prozori) koja zapošljava 650 radnika, ostale firme u toj branši su AS Rakvere Metsamajand i
AS Virumaa Metsatööstus. Firme koje se bave tekstilom i prehranom su daleko manje.

## Pobratimski gradovi

Rakvere ima ugovore o prijateljstvu sa sljedećim gradovima;

|  |  |  |
| --- | --- | --- |
| * Cēsis, Latvija
* Kuopio, Finska
* Lappeenranta, Švedska
 | * Lapua, Finska
* Lütjenburg, Njemačka
* Panevėžys, Litvanija
 | * Senaki, Gruzija
* Sigtuna, Švedska
* Szolnok, Mađarska
 |

## Reference

## Vanjske veze

* *Rakvere linn!* (službene stranice) (`et`)